27 деца се пуснаха на регионалното по тенис - Марица Спорт
27 деца се пуснаха на регионалното по тенис
27-06-2017 16:57 142 0
14 момчета и 13 момичета взеха участие в Регионално първенство до 10 год. в Пловдив. Надпреварата е от календара на БФТенис и е по програмата "Тенисът - Спорт за всички“. Състезанието се проведе на кортовете на ТК "Албена".
При момчетата Самуил Сивинов ("Албена") победи във финала с 4:1, 5:3 Николас Лилов от "Локо 98". В спор за третото място Ивайло Кръстев ("Албена") се наложи с 4:0 над съотборникът си Цвятко Славейков.
При момичетата първото място спечели Галена Кръстенова от "Локо 98". Във финалната среща Кръстенова победи с 4:0, 4:1 Жанет Ламбрева от "Пиронкови". На трето място се класира Габриела Георгиева от "Асеновград", а на четвърто Елизабет Симеонова от "Актив 2013".